35. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α1α/2941 της 20 Απρ./7 Μαΐου  1977  (ΦΕΚ Β' 430). Περί συμπληρώσεως της υπ' αριθ. Γ1α/1934/20.3.76 αποφάσεως του Υπουργού Κοιν. Υπηρεσιών σχετικώς με τον Υγειονομικόν έλεγχον των απορρυπαντικών. Έχοντες υπ' όψει: 1.Τον Α.Ν. 200/1967 (ΦΕΚ 215/67) άρθρον 7, παρ. 1 "περί Ανωτάτου Υγειονομικού Συμβουλίου". 2.Την υπ' αριθμ. 526/30.3.77 γνωμάτευσιν του Ανωτάτου Υγειονομικού Συμβουλίου. 3.Την υπ' αριθμ. Γ1α/1866/20.3.76 (ΦΕΚ 490/1976 τ.Β') απόφασιν ημών. 4.Την υπ' αριθμ. Γ1α/1934/20.3.76 (ΦΕΚ 490/76 τ.Β') απόφασιν ημών. 5.Την υπ' αριθμ. Δ3/2861/24.9.76 (ΦΕΚ 1192/76 τ.Β') κοινήν απόφασιν "περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών, αποφασίζομεν: 1.Αποδεχόμενοι την υπ' αριθμ. 526/30.3.1977 γνωμάτευσιν του Ανωτάτου Υγειονομικού Συμβουλίου (Α.Υ.Σ.) δι' ης γνωματεύει περί της ανάγκης επεκτάσεως του, δια της υπ' αριθμ. Γ1α/1934/76 αποφάσεως ημών, Υγειονομικού Ελέγχου εις άπαντα τα κυκλοφορούντα απορρυπαντικά σκευάσματα προς της ισχύος της εν λόγω αποφάσεως συμπληρούμεν ταύτην, ως κάτωθι: α)Επεκτείνομεν τον, δια της ανωτέρω αποφάσεως ημών, προβλεπόμενον Υγειονομικόν έλεγχον εις άπαντα τα κυκλοφορούντα απορρυπαντικά σκευάσματα, άτινα έτυχον της σχετικής αδείας προ της ισχύος της υπ' αριθμ. Γ1α/1934/1976 ημετέρας αποφάσεως επί σκοπώ διασφαλίσεως της δημοσίας υγείας και της ίσης μεταχειρίσεως μεταξύ ομοειδών προϊόντων. β)Δια τον ανωτέρω σκοπόν παρέχεται προθεσμία ενός έτους από της δημοσιεύσεως της παρούσης εντός της οποίας θα έδει να έχη πραγματοποιηθεί ο Υγειονομικός Έλεγχος των Εμπιπτόντων εν τω εδαφίω α' απορρυπαντικών σκευασμάτων. γ)Εντός της, εν τω εδαφίω β' της παρούσης, προθεσμίας άπασαι αι Βιομηχανίαι και Βιοτεχνίαι απορρυπαντικών, δέον να συμμορφωθώσι προς τας εκδιδομένας αποφάσεις του Ανωτάτου Υγειονομικού Συμβουλίου. δ)Οι ενδιαφερόμενοι, άμα τη δημοσιεύσει της παρούσης, δέον να υποβάλλωσι τας σχετικάς αιτήσεις των εις το Γενικόν Χημείον του Κράτους δια την παραπομπήν των φακέλλων των προϊόντων των άτινα εμπίπτουσι εις το εδάφιον α' της παρούσης, εις το Ανώτατον Υγειονομικόν Συμβούλιον προς έλεγχον, συμφώνως προς τα εν τη υπ' αριθμ. Γ1α/1934/76 ημετέρα αποφάσει οριζόμενα. ε)Μετά την εκπνοήν της ανωτέρω προθεσμίας, ουδέν απορρυπαντικόν σκεύασμα θα κυκλοφορή άνευ προηγουμένης εγκρίσεως και υπό του Ανωτάτου Υγειονομικού Συμβουλίου και στερουμένου της αναγραφής επί του εξωτερικού εμβαλλαγίου του αριθμού της εγκριτικής αποφάσεως αυτού. 2.Κατά τα λοιπά ισχύει ως έχει η υπ' αριθμ. Γ1α/1934/76 ημετέρα απόφασις. 3.Η ισχύς της παρούσης άρχεται από της δημοσιεύσεως της δια της Εφημερίδος της Κυβερνήσεως. 